# Avtale ved opptak til forskarutdanning ved OsloMet – storbyuniversitetet

## Innleiing

Opptaksavtalen er utarbeidd på grunnlag av Veiledende retningslinjer for graden philosopiae doctor (ph.d.) tilrådd av Universitets- og høgskulerådet (UHR) 29. april 2011 (revidert 29. januar 2015) og erstattar tilsvarande avtale frå 2004. Formålet med avtalen er å supplere og konkretisere vedtaket på fakultetet eller senteret om opptak til ph.d.-programmet. Avtaleverket er nasjonalt. Målet er at forpliktande avtalar mellom partane skal bidra til å sikre at kandidatar som blir tekne opp til ph.d.-program, har arbeidsvilkår som gjer det mogleg å gjennomføre innan avtalt tid.

Avtaleverket er utforma i samsvar med dei lovene og forskriftene som berører forskar-utdanninga, sjå lov om universitet og høgskular (universitets- og høgskulelova) frå 2005, med forskrifter, særleg forskrift om tilsetjingsvilkår for stillingar som postdoktor, stipendiat, vitskapleg assistent og spesialistkandidat, fastsett av Kunnskapsdepartementet 31. januar 2006, og dessutan dei utfyllande føresegnene som gjeld til ei kvar tid. Vidare byggjer avtalen på anna lov- og regelverk, under dette statsansattelova med forskrifter, forvaltningslova, åndsverkslova og patentlova, og i tillegg nasjonalt kvalifikasjonsrammeverk for livslang læring (NKR) og UHR sine rettleiande retningslinjer for ph.d.-graden og for kreditering av vitskaplege publikasjonar til institusjonar.

Avtalen tek sikte på å omtale og regulere dei viktigaste sidene ved forskarutdanninga. Avtalen består av tre delar:

Del A, Generell del, skal fyllast ut for alle kandidatar som er tekne opp til eit ph.d.-program. Avtalepartar i del A er ph.d.-kandidaten og institusjonen ved fakultet/senter og institutt.

Del B, Avtale om fagleg rettleiing i forskarutdanninga, skal fyllast ut for alle kandidatar som er tekne opp på eit ph.d.-program. Avtalepartar i del B er ph.d.-kandidat, rettleiarar og senter/institutt. Avtalens del B blir inngått for alle rettleiarforholda.

Del C, Avtale mellom ekstern part og universitetet eller høgskulen om gjennomføring av forskarutdanning, skal fyllast ut for dei kandidatane som har ekstern finansiering og/eller arbeidsplass. Avtalen kan også brukast for kandidatar som har arbeidsplass ved andre institutt/fakultet/senter ved institusjonen enn det kandidaten er knytt til gjennom opptaksavtalen, del A. For nærings-ph.d. skal det i tillegg inngåast ein særskild samarbeidsavtale, jf. retningslinjer frå Noregs forskingsråd. Dersom ein kandidat er knytt til to eller fleire institusjonar, skal det inngåast avtale for kvar av dei eksterne partane.

## Del A: Generell del

### § 1 Formål

Avtalen gjeld kandidatar som gjennom enkeltvedtak er tekne opp til eit ph.d.-program. Avtalen har som formål å sikre gjennomføring av forskarutdanninga og regulere rettane og pliktene til partane innanfor ramma av lover, forskrifter og opptaksvedtaket.

§ 2 Opptaksvedtak
Avtalen er inngått mellom ph.d.-kandidaten, heretter «kandidaten», og institusjonen ved fakultet/senter:

Kandidat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

som \_\_\_\_\_\_\_(dato for vedtak) er teken opp til ph.d.-program i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ved ­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (institusjon og fakultet/senter)

§ 3 Varigheit for avtalen
 Avtalen gjeld f.o.m. (finansieringsstart): \_\_\_\_\_\_\_\_\_\_\_\_\_\_\_\_\_\_
t.o.m. (finansieringsslutt): \_\_\_\_\_\_\_\_\_\_\_\_\_\_\_\_\_\_\_\_\_\_

Avtaleperioden blir forlengd automatisk for permisjonar som er heimla i lov, i hovudtariffavtalen eller i hovudavtalen for statstilsette.

Avtalen kan i særlege tilfelle avsluttast før avtalt tid, jf. § 12 i denne avtalen og dessutan §§ 2-8 og 2-9 i forskrift om graden philosophiae doctor (ph.d.) ved OsloMet.

### § 4 Opplæringsdelen og avhandlinga

Kandidaten skal i avtaleperioden gjennomføre ein opplæringsdel og eit forskingsarbeid/prosjekt. Forskarutdanninga skal leie fram til ei avhandling med arbeidstittel:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grunnlaget for forskarutdanninga går fram av opptaksvedtaket, dei krava som er gitt i eller i medhald av institusjonens si ph.d.-forskrift, godkjend prosjektbeskriving og plan for opplæringsdelen.

Det er høve til å gjere endringar eller suppleringar i prosjektbeskrivinga eller kandidaten sin plan for opplæringsdelen, såframt det ikkje er tale om så store endringar at avtalen her ikkje lenger gir eit reelt bilete av partsforholdet, finansieringa, innhaldet og framdrifta i forskingsprosjektet, eller andre vesentlege forhold. I så fall kan institusjonen krevje at avtalen stansar eller blir erstatta av ein ny avtale. Andre, mindre vesentlege endringar kan gjerast utan å endre avtalen her. Slike endringar skal dokumenterast skriftleg og skal oppbevarast på ein slik måte at tilknytinga til avtalen her er klar og eintydig.

Endringar, som nemnt i førre avsnitt, skal leggjast fram for den ansvarlege leiaren/det ansvarlege organet ved grunneininga/fakultetet eller avdelinga for skriftleg godkjenning.

### § 5 Rettleiing

Kandidaten har rett og plikt til rettleiing i avtaleperioden. Det skal inngåast ein eigen rettleiingsavtale mellom kandidaten, rettleiarane og instituttet/senteret. Rettleiingsavtalen følgjer avtalen her som del B.

Eventuelle endringar i rettleiingsavtalen blir gjort slik som beskrive i del B.

### § 6 Finansiering og tilsetjing

Forskarutdanninga blir gjennomført med finansiering og tilsetjingsforhold som angitt i det følgjande:

Tilsetjing og arbeidsplass:

I avtaleperioden skal kandidaten vere tilsett ved: ………………………………………………………………………..

I avtaleperioden skal kandidaten ha arbeidsplass ved (namn på institusjon eller verksemd, og dersom relevant, institutt/grunneining eller anna eining):

……………………………………………………………………………………………………………………………………………………….

Finansiering:

Kandidaten er finansiert av (institusjon/finansieringskjelde): …………………………………………………………..
for perioden angitt i § 3 ovanfor eller i følgjande periode: F.o.m. …………….t.o.m. …………………..

Eventuelle vilkår for finansieringa: …………………………………………………………………………………………………

(Dersom vilkåra går fram i avtalens del C eller i eit separat dokument, skal det visast til dette. Legg om nødvendig ved det aktuelle dokumentet.)

Tilsetjing som stipendiat og vilkår knytt til dette (blir fylt ut for dei som har slik tilsetjing i avtaleperioden):

Kandidaten er tilsett i stilling som stipendiat ved:

………………………………………………………………………………………………………………. (arbeidsgivarinstitusjon)

Vilkår knytt til tilsetjing med pliktarbeid:

Pliktarbeidet blir utført ved (arbeidsplass): ……………………………………………………………………………………….

Pliktarbeidet utgjer i prosent av arbeidstid: ……………………………………………. %

Andre vilkår knytt til tilsetjinga (t.d. residensplikt):

………………………………………………………………………………………………………………………………………………………

Ved tilsetjing i stilling som stipendiat der universitetet eller høgskulen er arbeidsgivar, blir det inngått eigen avtale som regulerer arbeidsforholdet. Elles gjeld forskrift om tilsetjingsvilkår for stillingar som postdoktor, stipendiat, vitskapleg assistent og spesialistkandidat, fastsett av Kunnskapsdepartementet 31. januar 2006, og dessutan dei alminnelege reglane i statsansattelova med tilhøyrande forskrifter.

### § 7 Avtale mellom gradsgivande institusjon og ekstern institusjon eller verksemd

Når ein ekstern institusjon eller verksemd bidreg til forskarutdanninga ved tilsetjing, finansiering eller ved å stille arbeidsplass til rådvelde, skal avtalens del C fyllast ut.

### § 8 Infrastruktur

Kandidaten skal ha nødvendig infrastruktur til disposisjon for gjennomføring av forskarutdanninga.

Avgjerda om kva som blir rekna som nødvendig infrastruktur, blir teken av institusjonen.

Dersom kandidaten har ekstern finansiering og/eller arbeidsplass, skal det inngåast avtale mellom institusjonen og den eksterne parten om infrastruktur og andre driftskostnader. Supplerande føresegner går fram av del C.

Avtalar som nemnt i andre ledd skal liggje føre på det tidspunktet opptaksvedtaket for den aktuelle kandidaten blir gjort, eller straks etter.

Andre særlege vilkår:

………………………………………………………………………………………………………………………………………………………….

§ 9 Opphavs- og patentrett og andre immaterielle rettar (Intellectual Property Rights; IPR)
Det som går fram i det følgjande, kan ikkje forståast i strid med åndsverkslova av 12. mai 1961 eller forskriftene til denne.

Dersom kandidaten er eineforfattar av ph.d.-avhandlinga, har vedkommande åleine opphavsretten til verket.

Artiklar eller andre bidrag skrivne av fleire utan at det er mogleg å skilje bidraget til den enkelte ut som eige verk, vil vere fellesverk. For slike artiklar har forfattarane i fellesskap opphavsretten.

For dei delane av ph.d.-avhandlinga som kandidaten åleine har opphavsrett til, og dessutan andre verk som er resultat av arbeidet med avhandlinga og som kandidaten åleine har opphavsrett til, kan universitetet eller høgskulen vederlagsfritt framstille kopiar av til bruk i undervisnings- og forskingsverksemda si. Ved slik bruk skal kandidaten informerast i rimeleg tid på førehand. På alle eksemplar som blir framstilt som nemnt her, skal kandidaten namngjevast slik lovgiving og god skikk tilseier.

Dersom kandidaten i samband med ph.d.-prosjektet gjer ei patenterbar oppfinning, skal skriftleg melding om oppfinninga bli gitt til universitetet/høgskulen utan unødig opphald, i samsvar med lov av 17. april 1970, § 5, om retten til oppfinningar som er gjort av arbeidstakarar. Etter same lov § 4, jf. § 6, 1. og 2. ledd, har universitetet/høgskulen rett til å krevje retten til oppfinninga overført til seg. Er oppfinninga utvikla i eit samarbeid med rettleiar, skal kandidat og rettleiar saman fastsetje sine respektive andelar i den patenterbare oppfinninga.

Kandidaten har likevel rett til å publisere oppfinninga på dei vilkåra som går fram av arbeidstakaroppfinningslova § 6, 3. ledd.

Publiseringsretten etter førre avsnitt gjeld tilsvarande for rettleiaren, dersom oppfinninga er gjort i fellesskap og kandidaten sin eller tredjeparten sin rett ikkje er til hinder for det.

Det kan ikkje leggjast restriksjonar på offentleggjering og publisering av ein ph.d.-avhandling, med unntak av ei førehandsavtalt utsetjing, for at ein eventuell ekstern part kan ta stilling til patentering, jf. del C, § 7.

Ved offentleggjering eller publisering av avhandlinga skal normalt universitetet/høgskulen bli kreditert dersom universitetet/høgskulen har gitt eit nødvendig og vesentleg bidrag til eller grunnlag for medverknaden til kandidaten til det offentleggjorde eller publiserte arbeidet. Dersom kandidaten er tilsett ved universitetet/høgskulen under utføringa av forskingsarbeidet, blir dette rekna som eit nødvendig og vesentleg bidrag. For kandidatar med tilsetjing og/eller utnemnde(e) rettleiar(ar) ved fleire institusjonar/verksemder, gjeld føresegnene i del 3, § 7, siste ledd. Elles blir det vist til UHR sine rettleiande retningslinjer for kreditering av vitskaplege publikasjonar til institusjonar. Avvik frå plikta til kreditering som er nemnt i paragrafen her, kan gjerast i samsvar med nemnde retningslinjer for kreditering.

### § 10 Etikk og ærleg framferd i bruken av forskingsresultat, forskingsdata m.v.

All bruk av resultat, data m.v. skal vere i samsvar med lov, gjeldande etiske retningslinjer, inngåtte avtalar, vilkår fastsette av forskingsetiske komitear og andre kompetente organ, og elles god forskingsskikk.

For resultat som ikkje, eller ikkje åleine, blir regulerte av opphavsrettsreglane, blir det vist til lovgivinga på vedkommande område.

### § 11 Informasjonsplikt og oppfølgingsansvar

Kandidaten skal i løpet av utdanninga årleg, eller med slike intervall som er fastsette i reglane ved institusjonen, levere skriftlege rapportar om framdrifta. Rapportane skal leggjst fram for godkjenning for det organet som fakultetet/avdelinga peikar ut.

Rettleiarane skal også leggje fram rapport som nemnt i førre ledd. Hovudrettleiaren har ansvaret for at ein samla rapport blir lagt fram.

Partane pliktar å gi kvarandre løpande informasjon om alle forhold av betydning for gjennomføring av forskarutdanninga. Partane pliktar aktivt å følgje opp forhold som kan medføre forseinka eller manglande gjennomføring.

### § 12 Avslutning før avtalt tid

#### Frivillig avslutning før avtalt tid:

Kandidaten og institusjonen kan avtale at forskarutdanninga blir avslutta før avtalt tid. Ved slik avslutning av forskarutdanninga skal det fastsetjast skriftleg korleis spørsmål knytt til eventuelle tilsetjingsforhold, finansiering, rettar til resultat m.v. skal ordnast.

Ved frivillig avslutning på bakgrunn av at kandidaten ønskjer å skifte prosjekt eller ved overgang til anna program, skal kandidaten søkje nytt opptak på grunnlag av det nye prosjektet.

#### Tvungen avslutning ved forseinking eller manglande framdrift:

Når eitt eller fleire av dei følgjande vilkåra er oppfylte, kan institusjonen vedta tvungen avslutning av forskarutdanninga:

* Vesentleg forseinking i gjennomføringa av opplæringsdelen.
* Gjentekne eller vesentlege brot frå kandidaten si side på informasjons-, oppfølgings- eller rapporteringsplikt, under dette manglande innsending av framdriftsrapport.
* Forseinking i framdrifta av forskingsprosjektet som er av ein slik art at det skaper grunngitt tvil om kandidaten kan fullføre prosjektet innanfor avtalt tid.
* Tvungen avslutning etter reglane her kan berre vedtakast dersom framdriftssvikten eller forseinkinga kjem av forhold som ph.d.-kandidaten sjølv rår over.
* Vedtak etter denne paragrafen skal gjerast av det organet som styret bestemmer. Klager blir behandla av klagenemnda til institusjonen.

#### Tvungen avslutning ved fusk på eksamen eller prøver undervegs i forskarutdanninga:

Ved fusk på eksamenar eller prøver undervegs i forskarutdanninga, kan institusjonen vedta annullering, jf. universitets- og høgskulelova § 4-7. Dersom forholdet eller forholda er så alvorlege at det er å rekne som vitskapleg ureieleg framferd, jf. same lov § 4-13 (1), jf. forskingsetikklova § 5, andre ledd, kan institusjonen vedta tvungen avslutning.

Vedtak etter denne paragrafen skal gjerast av styret sjølv eller av klagenemnda til institusjonen. Klager blir behandla av Felles klagenemnd for studentsaker, jf. universitets- og høgskulelova § 5-1, og forskrift i medhald av denne.

#### Tvungen avslutning ved ureieleg framferd:

Dersom ein ph.d.-kandidat som gjer seg skuldig i vitskapleg ureieleg framferd, jf. universitets- og høgskulelova § 4-13 (1), jf. forskingsetikklova § 5 andre ledd, kan institusjonen vedta tvungen avslutning.

Vedtak om tvungen avslutning på grunn av vitskapleg ureieleg framferd skal gjerast av det organet som styret bestemmer. Klage over slikt vedtak blir behandla av departementet eller særskild klagenemnd utnemnd av departementet.

#### Oppseiing og avskjed:

Ein ph.d.-kandidat som er tilsett i stipendiatstilling ved institusjonen kan seiast opp frå stillinga si når det er sakleg grunn til det ut frå forhold knytt til verksemda eller ut frå forhold knytt til kandidaten, jf. statsansattelova §§ 19 og 20, eller kandidaten kan seiast opp i samsvar med same lov § 15.

### § 13 Avsluttande føresegner

Denne avtalen er inngått innanfor rammene av dei til kvar tid gjeldande reglane for forskarutdanninga. Partane har fått éin original kvar av avtalen. Endringar i avtalen skal dokumenterast og oppbevarast i samsvar med § 4.

………………………………………………….., den ……/……… 20…….

Kandidaten:………………………………………………………………….

Instituttleiar/næraste leiar *:* …………………………………………………………………….

OsloMet – storbyuniversitetet , ved dekan/senterleiar:

……………………………………………………………………………………………….